Šiaulių miesto savivaldybės administracijos 2019-03-20 Nr. SD-86

Strateginės plėtros ir ekonomikos departamento

Strateginio planavimo ir finansų skyriui

**2018 METŲ FINANSINIŲ ATASKAITŲ AIŠKINAMASIS RAŠTAS**

**I. BENDROJI DALIS**

Šiaulių sanatorinė mokykla, sutrumpintas pavadinimas – Sanatorinė mokykla. Mokykla įregistruota Juridinių asmenų registre, kodas -190983964.

Mokykla įsteigta 1970 m. rugpjūčio 1d.

Mokyklos teisinė forma - biudžetinė įstaiga.

Mokyklos priklausomybė – savivaldybės mokykla.

Mokyklos savininkas – Šiaulių miesto savivaldybė, kodas 111109429,adresas: Vasario 16-osios g., LT-76295 Šiauliai.

Mokyklos buveinė K. Kalinausko g. 17, LT-76281, Šiauliai.

Mokykla turi bendrabutį. Bendrabučio buveinė –K. Kalinausko g. 17, LT -76281, Šiauliai.

Mokyklos grupė – bendrojo lavinimo mokykla.

Mokyklos tipas - pagrindinė mokykla.

Mokyklos pagrindinė paskirtis - pagrindinės mokyklos tipo specialioji mokykla sveikatos problemų turintiems mokiniams, kodas 31232180. Kita mokyklos paskirtis – ikimokyklinio ugdymo grupės mokykla sveikatos problemų turintiems vaikams, kodas 31114180.

Mokykla vykdo pradinio, pagrindinio ugdymo ir pritaikytas pradinio, pagrindinio ugdymo, neformaliojo vaikų švietimo programas.

Mokykla yra viešasis juridinis asmuo, turintis anspaudą, atsiskaitomąją ir kitas sąskaitas Lietuvos Respublikos įregistruotuose bankuose, atributiką, savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, švietimo ir mokslo ministro įsakymais, kitais teisės aktais ir Nuostatais.

Mokyklos finansiniai metai prasideda sausio 1 d. ir baigiasi gruodžio 31 d.

Vidutinis įstaigos darbuotojų skaičius per ataskaitinį laikotarpį – 84.

Mokykla kontroliuojamų, asocijuotų ar kitaip administruojamų subjektų neturi.

Mokykla filialų ar struktūrinių vienetų neturi.

Teisinių ginčų per ataskaitinį laikotarpį nebuvo.

Mokyklos restruktūrizavimas nevyksta ir nėra numatytas.

Tolesnę įstaigos veiklą gali paveikti mokinių skaičiaus mažėjimas.

Esminių klaidų per ataskaitinį laikotarpį nepastebėta.

Neapibrėžtųjų įsipareigojimų, neapibrėžtojo turto pokyčių per ataskaitinį laikotarpį nenustatyta.

Finansinių ataskaitų rinkinys sudarytas pagal 2018 m. gruodžio mėn. 31d. duomenis.

Finansinių ataskaitų rinkinys pateikiamas eurais.

**II. APSKAITOS POLITIKA**

Šiaulių sanatorinė mokykla taiko tokią apskaitos politiką, kuri užtikrina, kad apskaitos duomenys atitiktų kiekvieno taikytino VSAFAS reikalavimus. Jeigu nėra konkretaus VSAFAS reikalavimo, mokykla vadovaujasi bendraisiais apskaitos principais, nustatytais 1-ajame VSAFAS „Finansinių ataskaitų rinkinio pateikimas“. Šiaulių sanatorinės mokyklos apskaitos politika parengta ir patvirtinta direktoriaus 2010 m sausio 21 d. įsakymu Nr. IV-31-(1.1.), atnaujinta ir patvirtinta direktoriaus įsakymu 2018 m. gruodžio 3 d. Nr. IV-201.

Apskaitos vadove pateikta apskaitos politika, ūkinių įvykių ir ūkinių operacijų registravimo tvarka užtikrina, kad finansinėse ataskaitose pateikiama informacija yra:

svarbi vartotojų sprendimams priimti;

patikima, nes:

teisingai nurodo mokyklos finansinius rezultatus, finansinę būklę ir pinigų srautus;

parodo ūkinių įvykių ir ūkinių operacijų ekonominę prasmę, ne vien teisinę formą;

nešališka, netendencinga;

apdairiai pateikta (atsargumo principas);

visais reikšmingais atvejais išsami.

Pasirinktą apskaitos politiką Sanatorinė mokykla taiko nuolat.

Apskaitos politika keičiama tik vadovaujantis 7-uoju VSAFAS „Apskaitos politikos, apskaitinių įverčių keitimas ir klaidų taisymas“ ir taikoma vienodai visiems finansinių ataskaitų straipsniams, kuriems turi įtakos apskaitos politikos keitimas.

Apskaitos politika apima ūkinių operacijų ir įvykių pripažinimo, įvertinimo ir apskaitos principus, metodus ir taisykles.

Įstaiga apskaitą tvarko ir finansinių ataskaitų rinkinį rengia pagal šiuos apskaitą reglamentuojančius teisės aktus:

Viešojo sektoriaus apskaitos ir finansinės atskaitomybės standartai;

Lietuvos Respublikos viešojo sektoriaus atskaitomybės įstatymas;

Lietuvos Respublikos buhalterinės apskaitos įstatymas;

Lietuvos Respublikos biudžetinių įstaigų įstatymas;

Kitais apskaitą reglamentuojančiais LR įstatymais ir teisės aktais.

Visos operacijos ir ūkiniai įvykiai apskaitoje registruojami dvejybiniu įrašu didžiojoje knygoje. Taikomi kaupimo, subjekto, veiklos tęstinumo, periodiškumo, pastovumo, piniginio mato, palyginimo, turinio viršenybes prieš formą principai.

Visos ūkinės operacijos ir įvykiai apskaitoje registruojami eurais ir centais.

Visos ūkinės operacijos ir įvykiai registruojami įstaigos sąskaitų plano, patvirtinto mokyklos direktoriaus 2018 m. sausio 17 d. įsakymu Nr. IV -13, sąskaitose.

Toliau pateikiama mokyklos taikoma apskaitos politika, apimanti atskirus finansinių ataskaitų elementus arba straipsnius, ūkines operacijas, ūkinius įvykius ir jų apskaitos procedūras.

**Nematerialusis turtas**

Nematerialusis turtas pirminio pripažinimo metu apskaitoje yra registruojamas įsigijimo savikaina.

Įstaigos nematerialiojo turto naudingo tarnavimo laikas yra ribotas, finansinėse ataskaitose yra rodomas įsigijimo savikaina, atėmus sukauptą amortizacijos ir nuvertėjimo sumą.

Nematerialiojo turto amortizuojamoji vertė yra nuosekliai paskirstoma per visą nustatytą turto naudingo tarnavimo laiką. Nematerialiojo turto amortizacija skaičiuojama taikant tiesiogiai proporcingą metodą. Tam tikro nematerialiojo turto vieneto amortizacija pradedama skaičiuoti nuo kito mėnesio, kai turtas pradedamas naudoti nuo pirmos dienos ir nebeskaičiuojama nuo kito mėnesio, kai naudojamo nematerialiojo turto likutinė vertė sutampa su jo likvidacine verte, kai turtas perleidžiamas, nurašomas arba kai apskaičiuojamas ir užregistruojamas to turto vieneto nuvertėjimas, lygus jo likutinės vertės sumai, pirmos dienos.

Nematerialiojo turto likvidacinė vertė lygi 0.

Nematerialiojo turto naudingo tarnavimo laikas ir amortizacijos normatyvai patvirtinti Šiaulių miesto savivaldybės tarybos 2010 m. balandžio 29 d. sprendimu Nr. T-139.

Šiaulių sanatorinėje mokykloje nematerialusis turtas skirstomas į tokias grupes, kurioms patvirtintas naudingo tarnavimo laikas pagal minimalius turo amortizacijos normatyvus:

|  |  |  |
| --- | --- | --- |
| **Eil. Nr.** | **Ilgalaikio turto grupės ir rūšys** | **Turto amortizacijos normatyvas (metais)** |
| 1. | Programinė įranga | 1 |

**Ilgalaikis materialusis turtas**

Įsigytas ilgalaikis materialusis turtas pirminio pripažinimo momentu apskaitoje registruojamas įsigijimo savikaina, jei:

turto įsigijimo (pasigaminimo) savikaina yra lygi ar viršija Vyriausybės nustatytą minimalią ilgalaikio materialiojo turto įsigijimo vertę – 500.00 €.

Finansinės būklės ataskaitoje mokyklos ilgalaikis materialusis turtas parodytas įsigijimo savikaina, atėmus sukauptą nusidėvėjimą.

Ilgalaikio materialiojo turto nudėvimoji vertė nuosekliai paskirstoma per visą turto naudingo tarnavimo laiką. Ilgalaikio materialiojo turto vieneto nusidėvėjimas pradedamas skaičiuoti nuo kito mėnesio, kai turtas pradedamas naudoti, pirmos dienos. Nusidėvėjimas nebeskaičiuojamas nuo kito mėnesio, kai naudojamo ilgalaikio materialiojo turto likutinė vertė sutampa su jo likvidacine verte, kai turtas perleidžiamas, nurašomas arba kai apskaičiuojamas ir užregistruojamas to turto vieneto nuvertėjimas, lygus jo likutinės vertės sumai, pirmos dienos.

Ilgalaikio materialiojo turto nusidėvėjimas skaičiuojamas taikant tiesiogiai proporcingą (tiesinį) metodą, pagal konkrečius materialiojo turto nusidėvėjimo normatyvus. Normatyvai patvirtinti Šiaulių miesto savivaldybės tarybos 2010 m. balandžio 29 d. sprendimu Nr. T-139.

Tikrąja verte apskaitomo turto, bibliotekų fondų nusidėvėjimas neskaičiuojamas.

Ilgalaikis materialusis turtas pagal pobūdį skirstomas į pagrindines grupes, nustatytas VSAFAS.

Šiaulių sanatorinėje mokykloje yra šios IMT grupės, joms nustatytas tarnavimo laikas:

|  |  |  |
| --- | --- | --- |
| **Eil. Nr.** | **Ilgalaikio turto grupės ir rūšys** | **Turto amortizacijos normatyvas (metais)** |
| **1.** | **Pastatai** | 90 |
| **2.** | **Kiti statiniai** | 15 |
| **3.** | **Mašinos ir įrenginiai** |  |
| 3.1. | Medicinos įranga | 8 |
| 3.2. | Kitos mašinos ir įrenginiai | 10 |
| **4.** | **Transporto priemonės** |  |
| 4.1. | Lengvieji automobiliai | 6 |
| 4.2. | Autobusai | 7 |
| **5.** | **Baldai ir biuro įranga** |  |
| 5.1. | Baldai | 12 |
| 5.2. | Kompiuteriai ir jų įranga | 5 |
| 5.3. | Kopijavimo ir dokumentų dauginimo priemones | 7 |
| 5.4. | Kita biuro įranga | 8 |
| **6.** | **Kitas ilgalaikis materialusis turtas** |  |
| 6.1. | Ūkinis inventorius ir kiti reikmenys | 5 |
| 6.2. | Kitas ilgalaikis materialusis turtas | 10 |
| 6.3. | Bibliotekų fondas | - |

Kai turtas parduodamas arba nurašomas, jo įsigijimo savikaina, sukauptas nusidėvėjimas ir, jei yra, nuvertėjimas nurašomi.

Ilgalaikio materialiojo turto rekonstravimas, remontas ar kiti darbai pripažįstami esminio turto pagerinimu, jei padidina turto funkcijų apimtį arba pailgina turto naudingo tarnavimo laiką, arba iš esmės pagerina jo naudingąsias savybes. Šių darbų verte didinama ilgalaikio materialiojo įsigijimo savikaina arba patikslinamas likęs turto naudingo tarnavimo laikas. Jei atlikti darbai nepagerina naudingųjų ilgalaikio materialiojo turto savybių ar nepadidina turto funkcijų apimties, arba nepailgina jo naudingo tarnavimo laiko, jie nepripažįstami esminiu pagerinimu, o šių darbų vertė pripažįstama ataskaitinio laikotarpio sąnaudomis.

Šiaulių sanatorinės mokyklos nustatyta ilgalaikio materialiojo turto likvidacinė vertė nulinė.

**Atsargos**

Pirminio pripažinimo metu atsargos įvertinamos įsigijimo (pasigaminimo) savikaina, sudarant finansines ataskaitas - įsigijimo (pasigaminimo) savikaina ar grynąja realizavimo verte, atsižvelgiant į tai , kuri iš jų mažesnė.

Atsargų sunaudojimas arba pardavimas apskaitoje registruojamas pagal apskaitomų atsargų būdą FIFO: pirmas gautas, pirmas išduotas.

Prie atsargų priskiriami neatiduoti naudoti maisto produktai, ugdymo ir ūkinis inventorius, minkštas inventorius, kitos ūkinėje veikloje naudojamos prekės. Atiduotas naudoti ūkinis inventorius pripažįstamas sąnaudomis tuo laikotarpiu, kuriuo atiduotas. Naudojamo ūkinio inventoriaus apskaita tvarkoma nebalansinėse sąskaitose kiekine ir vertine išraiška.

**Išankstiniai apmokėjimai**

Išankstiniai apmokėjimai registruojami pagal mokėjimo pavedimo turinį. Ateinančių laikotarpių sąnaudos apskaitoje registruojamos pagal pirkimo sąskaitą faktūrą ar kitą dokumentą (pvz., draudimo polisą), pagal kurį sąnaudos patiriamos ateinančiais laikotarpiais. Kiekvieno mėnesio pabaigoje apskaitoje pripažįstamos patirtos sąnaudos mažinant ateinančių laikotarpių sąnaudas. Sąnaudos pripažįstamos proporcingomis dalimis per tiek mėnesių, kiek jos faktiškai bus patirtos.

**Gautinos sumos**

Gautinos sumos apskaitoje registruojamos tada, kai mokykla įgyja teisę gauti pinigus. Gautinos sumos pirminio pripažinimo metu yra įvertinamos įsigijimo savikaina.

Vėliau ilgalaikės gautinos sumos ataskaitose parodomos amortizuota savikaina, atėmus nuvertėjimo nuostolius, o trumpalaikės gautinos sumos įsigijimo savikaina - atėmus nuvertėjimo nuostolius.

**Pinigai ir pinigų ekvivalentai**

Pinigus ir pinigų ekvivalentus sudaro gryni pinigai kasoje ir banko atsiskaitomosiose sąskaitose. Išskiriamos atskiros sąskaitos skirtingos paskirties lėšoms registruoti apskaitoje (valstybės biudžeto, teikiamų paslaugų ir paramos - pavedimų).

Biudžetinių lėšų banko sąskaitoje apskaitomi pervesti valstybės biudžeto asignavimai, kurie naudojami pagal patvirtintas sąmatas.

Teikiamų paslaugų banko sąskaitoje apskaitomos mokyklos pajamos, gautos iš juridinių ir fizinių asmenų už teikiamas paslaugas.

Paramos - pavedimų lėšų sąskaitoje apskaitomos tikslinės paskirties lėšos, t.y. iš juridinių ir fizinių asmenų gautos lėšos tam tikriems pavedimams vykdyti, rėmėjų parama, bei kitos lėšos.

Apskaitoje piniginis turtas registruojamas nacionaline valiuta.

Pavedimai bankui pateikiami naudojantis internetinės bankininkystės paslaugomis.

**Finansavimo sumos**

Mokyklos finansavimo sumos pagal šaltinius skirstomos į:

- finansavimo sumos iš valstybės biudžeto;

- finansavimo sumos iš savivaldybės biudžeto;

- finansavimo sumos iš Europos Sąjungos;

- finansavimo sumos iš kitų šaltinių.

Šiaulių sanatorinės mokyklos gautos (gautinos) finansavimo sumos pagal paskirtį skirstomos į:

- finansavimo sumos nepiniginiam turtui įsigyti;

- finansavimo sumos kitoms išlaidoms kompensuoti.

Finansavimo sumos nepiniginiam turtui yra gaunamos kaip nemokamai gautas ilgalaikis turtas arba atsargos, įskaitant paramą, arba kaip pinigai, skirti įsigyti ilgalaikį arba trumpalaikį nepiniginį turtą.

Finansavimo sumos kitoms išlaidoms yra skirtos ataskaitinio laikotarpio išlaidoms kompensuoti. Taip pat finansavimo sumomis, skirtomis kitoms išlaidoms kompensuoti, yra laikomos visos likusios finansavimo sumos, nepriskiriamos nepiniginiam turtui įsigyti.

Gautos (gautinos) ir panaudotos finansavimo sumos arba jų dalis pripažįstamos finansavimo pajamomis tais laikotarpiais, kuriais patiriamos su finansavimo sumomis susijusios sąnaudos.

**Finansiniai įsipareigojimai**

Mokykloje visi įsipareigojimai yra finansiniai ir skirstomi į ilgalaikius ir trumpalaikius. Ilgalaikiams finansiniams įsipareigojimams priskiriama:

ilgalaikiai atidėjiniai (pvz., atidėjiniai dėl mokyklai iškeltų teisminių ieškinių, kai tikėtina, kad dėl jų baigties mokykla turės sumokėti priteistas sumas);

kiti ilgalaikiai įsipareigojimai.

Trumpalaikiams finansiniams įsipareigojimams priskiriama:

trumpalaikiai atidėjiniai;

ilgalaikių įsipareigojimų einamųjų metų dalis;

trumpalaikiai finansiniai įsipareigojimai;

finansavimo sumos;

pervestinos sumos į biudžetus;

mokėtinos sumos, susijusios su vykdoma veikla.

Pirminio pripažinimo metu finansiniai įsipareigojimai įvertinami įsigijimo savikaina. Vėliau šie įsipareigojimai įvertinami:

ilgalaikiai finansiniai įsipareigojimai-amortizuota savikaina;

trumpalaikiai finansiniai įsipareigojimai – įsigijimo savikaina.

### Pajamos

### Pajamų apskaitai taikomas kaupimo principas. Pajamos pripažįstamos tuo pačiu laikotarpiu, kai yra patiriamos su šiomis pajamomis susijusios sąnaudos

### Pajamos, išskyrus finansavimo pajamas, pripažįstamos, kai tikėtina, jog įstaiga gaus su sandoriu susijusią ekonominę naudą, kai galima patikimai įvertinti pajamų sumą ir kai įstaiga gali patikimai įvertinti su pajamų uždirbimu susijusias sąnaudas.

### Pajamos registruojamos apskaitoje ir rodomos finansinėse ataskaitose tą ataskaitinį laikotarpį, kurį yra uždirbamos, t.y. kurį suteikiamos paslaugos ar parduodamas turtas ar kt., nepriklausomai nuo pinigų gavimo momento.

Gautos pajamos už suteiktas paslaugas negali būti iš karto naudojamos. Jos pervedamos į savivaldybės biudžetą.

Pagrindinės veiklos pajamomis laikomos pajamos, gautos vykdant mokyklos nuostatuose nustatytą veiklą.

Pajamos, gautos iš veiklos, kuri pagal nuostatus nepriskiriama prie pagrindinės veiklos, priskiriamos prie kitos veiklos pajamų.

**Sąnaudos**

Sąnaudos apskaitoje pripažįstamos vadovaujantis kaupimo ir palyginamumo principais tuo ataskaitiniu laikotarpiu, kai uždirbamos su jomis susijusios pajamos, neatsižvelgiant į pinigų išleidimo laiką. Tais atvejais, kai per ataskaitinį laikotarpį padarytų išlaidų neįmanoma tiesiogiai susieti su konkrečių pajamų uždirbimu ir jos neduos ekonominės naudos ateinančiais ataskaitiniais laikotarpiais, šios išlaidos pripažįstamos sąnaudomis tą patį laikotarpį, kada buvo patirtos.

Sąnaudos apskaitoje įvertinamos tikrąja verte.

**Turto nuvertėjimas**

Turto nuvertėjimas nėra tolygus turto nurašymui. Turto nuvertėjimo atveju yra mažinama turto vieneto balansinė vertė, tačiau išsaugoma informacija apie turto įsigijimo savikainą, t.y. turto vieneto įsigijimo savikaina apskaitoje lieka tokia pati kaip iki nuvertėjimo nustatymo, o nuvertėjimas registruojamas atskiroje sąskaitoje. Turto nuvertėjimas apskaitoje yra registruojamas ne didesne verte nei turto balansinė vertė.

Kai vėlesnį ataskaitinį laikotarpį, pasikeitus aplinkybėms, atstatoma anksčiau pripažinta turto nuvertėjimo suma, turto balansinė vertė po nuvertėjimo atstatymo negali viršyti jo balansinės vertės, kuri būtų buvusi, jeigu turto nuvertėjimas nebūtų buvęs pripažintas.

Pripažinus ilgalaikio materialiojo ar nematerialiojo turto nuvertėjimo nuostolį, perskaičiuojamos būsimiems ataskaitiniams laikotarpiams tenkančios turto nusidėvėjimo (amortizacijos) sumos, kad turto nudėvimoji (amortizuojamoji) vertė po nuvertėjimo būtų tolygiai paskirstyta per visą likusį jo naudingo tarnavimo laiką, t.y. nuvertėjimo suma nudėvima per likusį naudingo tarnavimo laiką, mažinant nusidėvėjimo sąnaudas.

**Segmentai**

Mokykla turi tvarkyti apskaitos veiklą pagal segmentus. Segmentai mokyklos pagrindinės veiklos dalys pagal vykdomas valstybės funkcijas, apimančios vienarūšes teikiamas viešąsias paslaugas pagal valstybės funkcijų klasifikaciją.

Mokykla skiria švietimo segmentą. Apie segmentą pateikiama informacija:

segmento sąnaudos;

segmento piniginiai srautai.

Mokykla turto, įsipareigojimų, finansavimo sumų ir pajamų apskaitą tvarko pagal segmentus taip, kad galėtų pagal segmentus teisingai užregistruoti pagrindinės veiklos sąnaudas ir pagrindinės veiklos pinigų srautus.

Turtas, įsipareigojimai, finansavimo sumos, pajamos ir sąnaudos, kurių priskyrimo segmentui pagrindas yra neaiškus, priskiriami didžiausią mokyklos veiklos dalį sudarančiam segmentui.

**Apskaitos politikos keitimas**

Šiaulių sanatorinė mokykla pasirinktą apskaitos politiką taiko nuolat arba gana ilgą laiką tam, kad būtų galima palyginti skirtingų ataskaitinių laikotarpių finansines ataskaitas. Toks palyginimas padeda nustatyti įstaigos finansinės būklės, veiklos rezultatų, grynojo turto ir pinigų srautų keitimosi tendencijas.

Mokykla pasirenka ir taiko apskaitos politiką remdamasi nuostatomis, pateiktomis 1-ajame VSAFAS „Finansinių ataskaitų rinkinio pateikimas“. Ūkinių operacijų bei ūkinių įvykių pripažinimo, apskaitos ar dėl jų atsirandančio turto, įsipareigojimų, finansavimo sumų, pajamų ir (arba) sąnaudų vertinimo apskaitoje pakeitimas yra laikomas apskaitos politikos keitimu.

Apskaitos politika keičiama dėl VSAFAS pasikeitimo arba jei kiti teisės aktai to reikalauja. Apskaitos politikos keitimas finansinėse ataskaitose parodomas taikant retrospektyvinį būdą, t.y. nauja apskaitos politika taikoma taip, lyg ji visada būtų buvusi naudojama, todėl pakeista apskaitos politika yra pritaikoma ūkinėms operacijoms ir ūkiniams įvykiams nuo jų atsiradimo. Poveikis, kurį daro apskaitos politikos keitimas einamojo ataskaitinio laikotarpio informacijai ir darytų ankstesnių ataskaitinių laikotarpių informacijai, registruojamas apskaitoje tą ataskaitinį laikotarpį, kurį apskaitos politika pakeičiama ir parodomas einamojo ataskaitinio laikotarpio veiklos rezultatų ataskaitos eilutėje „Apskaitos politikos keitimo bei esminių klaidų taisymo įtaka“. Šioje eilutėje yra parodoma apskaitos politikos keitimo poveikio dalis, susijusi su ankstesniais ataskaitiniais laikotarpiais. Lyginamoji ankstesnio ataskaitinio laikotarpio informacija finansinėse ataskaitose pateikiama tokia, kokia buvo, t.y. nėra koreguojama.

**Apskaitinių įverčių keitimas**

Apskaitiniai įverčiai yra peržiūrimi tuo atveju, jei pasikeičia aplinkybės, kuriomis buvo remtasi atliekant įvertinimą arba atsiranda papildomos informacijos ar kitų įvykių.

Apskaitinio įverčio pasikeitimo poveikis nustatant grynąjį perviršį ar deficitą priskiriamas:

laikotarpiui, kada įvyko pasikeitimas, jei jis turi įtakos tik tam laikotarpiui;

laikotarpiui, kada įvyko pasikeitimas, ir vėlesniems laikotarpiams, jei pasikeitimas turi įtakos ir jiems.

Apskaitinio įverčio pasikeitimo rezultatas įtraukiamas į tą veiklos rezultatų ataskaitos eilutę, kurioje buvo parodytas pirminis įvertis, nebent pasikeitimas ataskaitiniu laikotarpiu turi įtakos tik finansinės būklės ataskaitos straipsniams.

**Apskaitos klaidų taisymas**

Ataskaitiniu laikotarpiu gali būti pastebėtos apskaitos klaidos, padarytos praėjusių ataskaitinių laikotarpių finansinėse ataskaitose. Apskaitos klaida laikoma esminė, jei jos vienos vertinė išraiška arba kartu su kitų to ataskaitinio laikotarpio klaidų vertinėmis išraiškomis yra didesnė nei 0,25 procento pe praėjusius finansinius metus gautų finansavimo sumų vertės.

Ir esminės, ir neesminės apskaitos klaidos taisomos einamojo ataskaitinio laikotarpio finansinėse ataskaitose. Apskaitos klaidų taisymo įtaka finansinėse ataskaitose parodoma taip:

jei apskaitos klaida nėra esminė, jos taisymas registruojamas toje pačioje sąskaitoje, kurioje buvo užregistruota klaidinga informacija, ir parodomas toje pačioje veiklos rezultatų ataskaitos eilutėje, kurioje buvo pateikta klaidinga informacija;

jei apskaitos klaida esminė, jos taisymas registruojamas tam skirtoje sąskaitoje ir parodomas veiklos rezultatų ataskaitos eilutėje „Apskaitos politikos keitimo bei esminių apskaitos klaidų taisymo įtaka“. Lyginamoji ankstesniojo ataskaitinio laikotarpio finansinė informacija pateikiama tokia, kokia buvo, t.y. nekoreguojama. Su esminės klaidos taisymu susijusi informacija pateikiama aiškinamajame rašte.

**III. PASTABOS**

**Finansinės būklės ataskaitoje** (2-jo VSAFAS 2 priedas) paskutinei ataskaitinio laikotarpio dienai pateikiami šie duomenys:

**P3.** Nematerialusis turtas.

Informacija, kuri privaloma pateikti pagal 13-ojo VSAFAS reikalavimus:

|  |  |  |
| --- | --- | --- |
|  | **Ataskaitinis**  **laikotarpis** | **Praėjęs ataskaitinis laikotarpis** |
| Nematerialiojo turto, kurio naudingo tarnavimo laikas neribojamas, balansinė vertė | nėra | nėra |
| Nematerialiojo turto, kuris visiškai amortizuotas, tačiau vis dar naudojamas mokyklos veikloje, įsigijimo ar pasigaminimo savikaina | 2478,57 | 2478,57 |
| Nematerialiojo turto, kurio kontrolę riboja sutartys ar teisės aktai, likutinė vertė | nėra | nėra |
| Nematerialiojo turto, užstatyto kaip įsipareigojimų įvykdymo garantija, likutinė vertė | nėra | nėra |
| Nematerialiojo turto, kuris nebenaudojamas veikloje, likutinė vertė | nėra | nėra |
| Patikėjimo teise perduoto kitiems subjektams turto likutinė vertė turto atidavimo momentu: | nėra | nėra |
| Pagal finansinės nuomos (lizingo) sutartis įsigyto turto, kurio finansinės nuomos (lizingo) sutarties laikotarpis nėra pasibaigęs, likutinė vertė | nėra | nėra |

Per ataskaitinį laikotarpį nematerialiojo turto neįsigijome.

Nematerialiojo turto balansinės vertės pasikeitimas per 2017 m. pateiktas pagal nustatytą formą 13 VSAFAS „Nematerialusis turtas“ 1 priedas.

**P04.** Ilgalaikis materialusis turtas

Ilgalaikio materialiojo turto balansinės vertės pasikeitimas per ataskaitinį laikotarpį pateiktas pagal nustatytą formą 12-to standarto 1 priede.

Finansinės būklės ataskaitoje įstaigos ilgalaikis materialusis turtas parodytas įsigijimo savikaina, atėmus sukauptą nusidėvėjimą.

Ilgalaikio materialiojo turto likutinė vertė 1.611.307,57 €.

Palyginus su praėjusiu ataskaitiniu laikotarpiu ilgalaikio materialiojo turto vertė padidėjo, dėl baseino pastate įrengto keltuvo, kurio balansinė vertė -36.287,66 €, nemokamai gauto mokyklinio autobuso kurio balansinė vertė - 40.714,08 €.

Pergrupuota iš nebaigtos statybos į kitus pastatus – 36.287,66 € keltuvo įrengimas baseino pastate. Informacija pateikta 12 VSAFAS 1 priedo 4 eilutėje „Pergrupavimai (+/-)“.

Informacija, kuri privaloma pateikti pagal 12-ojo VSAFAS reikalavimus:

|  |  |  |
| --- | --- | --- |
|  | **Ataskaitinis**  **laikotarpis** | **Praėjęs ataskaitinis laikotarpis** |
| Ilgalaikiomaterialiojo turto, kuris yra visiškai nudėvėtas, tačiau vis dar naudojamas veikloje, įsigijimo savikaina: | 78.274,29 | 88874,27 |
| Materialiojo turto, kurio kontrolę riboja sutartys ar teisės aktai likutinė vertė yra | nėra | nėra |
| Materialiojo turto, užstatyto kaip įsipareigojimų įvykdymo garantija, likutinė vertė yra: | nėra | nėra |
| Materialiojo turto, kuris nenaudojamas mokyklos veikloje, likutinę vertę sudaro | 20.971,67 | 4228,45 |
| Dalis žemės ir pastatų įprastinėje veikloje yra nenaudojami ir laikomi vien tik pajamoms iš nuomos gauti. Tokio turto likutinę vertę sudaro: | nėra | nėra |
| Turto, įsigyto pagal finansinės nuomos (lizingo) sutartis, kurio finansinės nuomos (lizingo) sutarties laikotarpis nėra pasibaigęs | nėra | nėra |
| Sutarčių, pasirašytų dėl ilgalaikio materialiojo turto įsigijimo ateityje paskutinę ataskaitinio laikotarpio dieną | nėra | nėra |

Trumpalaikis turtas - 119.631,02€.

**P08.** Atsargos. Informacija apie atsargų balansinės vertės pasikeitimą per ataskaitinį laikotarpį pateikta pagal pateiktą formą 8-to standarto 1 priede.

Trečiųjų asmenų laikomų atsargų nėra.

Atsargų nuvertėjimo ataskaitiniu laikotarpiu užregistruota nebuvo.

Informacija apie įstaigos medžiagas, žaliavas ir ūkinį inventorių:

|  |  |  |  |
| --- | --- | --- | --- |
| **Eil.Nr.** | **Atsargų grupė** | **Balansinė vertė** | |
| **Paskutinė ataskaitinio laikotarpio diena**  **€** | **Paskutinė praėjusio ataskaitinio laikotarpio diena**  **€** |
| 1 | 2 | 3 | 4 |
| 1 | Medžiagos mokslo | 339,76 | 1052,69 |
| 2 | Maisto produktai | 1330,04 | 2715,66 |
| 3 | Medikamentai | 1480,91 | 1650,46 |
| 4 | Ūkinės medžiagos | 4662,12 | 4659,67 |
| 5 | Transporto kuras | 244,53 | 297,94  167,04 |
| 6 | Ūkinis inventorius | 13521,09 | 3859,03 |
|  | **Iš viso** | **21578,45** | **14402,49** |

Ūkinio inventoriaus likutis – 7.175,96 € didesnis už praėjusio ataskaitinio laikotarpio likutį, kadangi įsigytas ūkinis inventorius gruodžio mėnesį neatiduotas naudojimui.

**P09.** Informacija apie išankstinius mokėjimus pateikta 6-to standarto 6 priede.

Išankstinius apmokėjimus sudaro:

išankstiniai apmokėjimai tiekėjams – 340,10 €;

už komunalines paslaugas (elektrą) gruodžio mėn. buvo apmokėta pagal dviejų metų vidurkį, nes sąskaitos gaunamos tik kito mėn. 10-12 dienomis.

ateinančių laikotarpių sąnaudos – 331,92 €.

Per vienus metus gautinos sumos.Informacija apie per vienerius metus gautinas sumas, pateikiama 17-to standarto 7 priede.

**P10.** Per vienus metus gautinos sumos sudaro – 75.349,06 €, iš jų:

gautinos sumos už suteiktas paslaugas – 187,46 €;

sukauptos finansavimo pajamos atostoginiams – 52.880,16 €; socialiniam draudimui nuo atostoginių – 16.185,72 €;

sukauptos finansavimo pajamos atsiskaitymams su tiekėjais 3.691,82 €;

pervestų pajamų už teikiamas paslaugas likutis savivaldybės ižde – 2.403,90 €.

**P11.** Pinigai ir pinigų ekvivalentai.

Pinigų likutis banko sąskaitoje – 22.031,49 € iš jų:

2% GPM – 1.140,91 €;

Tėvų parama – 8,00 €;

ES lėšų likutis pagal vykdomus projektus -20.082,89 €;

Kitos lėšos gautos iš biudžetinių įstaigų už paslaugas – 799,69 €;

Informacija apie pinigus ir pinigų ekvivalentus pateikiama 17-to standarto 8 priede.

Iš viso turto yra už 1.730.938,59 €.

Informacija apie finansavimo sumas pagal šaltinius, tikslinę paskirtį per ataskaitinį laikotarpį pateikta 20 – ojo standarto 4 priede.

**P12**. Finansavimo sumų likutis – 1.651.555,22 €

Finansavimo sumos finansinėse ataskaitose parodytos pagal lėšų šaltinį ir tikslinę paskirtį.

Finansavimo sumas ataskaitinio laikotarpio pabaigoje sudarė finansavimo sumos iš valstybės biudžeto valstybės biudžeto, Šiaulių miesto savivaldybės biudžeto, Europos Sąjungos paramos lėšų ir lėšos iš kitų šaltinių.

- Iš VB biudžeto finansavimo sumų likutis -1.140.405,63€. Finansavimo sumų likutį – 1.139.447,19€ ataskaitinio laikotarpio pabaigoje nepiniginiam turtui įsigyti sudaro: finansavimo sumos iš VB ilgalaikiam turtui įsigyti (gautos) – 1.125.772,78€; finansavimo sumos iš VB atsargoms įsigyti (gautos) –13674,41 €.

- Finansavimo sumų likutis ataskaitinio laikotarpio pabaigoje kitoms išlaidoms kompensuoti sudaro – 958,44 €.

**-**Iš savivaldybės biudžeto finansavimo sumų likutis – 450.222,46 € iš jų: ilgalaikio materialiojo turto likutinė vertė – 447.150,35€, finansavimo sumos atsargoms (gautos) – 3072,11 €.

-Iš ES finansavimo sumų likutis – 54.226,24€ iš jų: ilgalaikio materialiojo turto likutinė vertė – 34.143,35 €, projekto lėšos -20.082,89 €. Ilgalaikio materialiojo turto likutinė vertė padidėjo dėl gauto nemokamai mokyklinio autobuso.

**-**Iš kitų šaltinių finansavimo sumų likutį – 6.700,89 € sudaro: ilgalaikio materialiojo turto likutinė vertė – 2.937,12 €; atsargų likutinė vertė – 2.614,86 €; finansavimo sumų likutis banke kitoms išlaidoms – 1.148,91€.

Neatlygintinai gauta grožinės literatūros už – 56,82€.

Neatlygintai gauta atsargų už 2.361,18 €

Trumpalaikių įsipareigojimų suma – 72.758,21€.

**P17.** Tiekėjams mokėtinos sumos – 3.692,33€

**P17.** Sukauptos mokėtinos sumos – 69.065,88 € sudaro: sukaupti atostoginiai – 52.880,16€; socialinio draudimo įmokos nuo sukauptų atostogų – 16.185,72€.

Informacija apie trumpalaikes mokėtinas sumas pateikta 17- ojo standarto 12 priede nustatyta forma.

Grynasis turtas. Mokykloje ankstesnių metų sukauptas perviršis 4.056,89 €, iš jų:

- pervestos gautinos pajamos už suteiktas paslaugas į savivaldybės iždą – 210,71 €;

**-** įsigyto ilgalaikio materialiojo turto iš paslaugų lėšų likutinė vertė – 1.558,21 €;

**-** atsargų likutis – 246,54€

- pinigų likutis banko sąskaitoje -2.041,43 €.

**P18.** Sukauptas perviršis ataskaitinio laikotarpio pabaigoje – 6.625,16 €, kurį sudaro:

- pervestos gautinos pajamos už suteiktas paslaugas į savivaldybės iždą – 2.403,90€;

**-** įsigyto ilgalaikio materialiojo turto iš paslaugų lėšų likutinė vertė – 1.311,22 €;

- atsargų likutis – 1.922,89 €;

- gautinos sumos už suteiktas paslaugas – 187,46 €;

- pinigų likutis banko sąskaitoje – 799,69 €.

Informacija apie sukaupto perviršio ar deficito likučius ataskaitinio laikotarpio pradžioje bei ataskaitinio laikotarpio pabaigoje bei jų pasikeitimą per laikotarpį pateikta 4-ojo standarto 1 priede.

**Veiklos rezultatų ataskaitoje** (3-iojo VSAFAS 2 priedas) paskutinei ataskaitinio laikotarpio dienai pateikiami šie duomenys:

Ataskaitinio laikotarpio pabaigai pagrindinės veiklos pajamos sudaro – 1.076.695,03 €;

**-** Finansavimo pajamų suma – 1.060.904,13 €.

**-**Finansavimo pajamos iš valstybės biudžeto – 1.019.981,24 €, iš jų:

- panaudotų finansavimo sumų iš valstybės biudžeto ilgalaikiam turtui įsigyti pajamos (ilgalaikio turto nusidėvėjimas) – 45.210,62 €;

- panaudotų finansavimo sumų iš valstybės biudžeto atsargoms įsigyti pajamos - nurašytos atsargos įstaigos reikmėms – 79.369,18 €;

- panaudotų finansavimo sumų iš valstybės biudžeto kitoms išlaidoms pajamos- 895.401,44 €;

**-**Finansavimo pajamos iš savivaldybės biudžeto – 30.906,52 €, iš jų:

- panaudotų finansavimo sumų iš savivaldybės biudžeto ilgalaikiam turtui įsigyti pajamos (ilgalaikio turto nusidėvėjimas) – 9.064,56 €;

- panaudotų finansavimo sumų iš savivaldybės biudžeto atsargoms įsigyti pajamos - nurašytos atsargos įstaigos reikmėms – 5140,00 €;

- panaudotų finansavimo sumų kitoms išlaidoms kompensuoti – 16.701,96 €;

**-**Finansavimo pajamos iš Europos Sąjungos – 6.303,69 iš jų:

**-**panaudotų finansavimo sumų iš ES ilgalaikiam turtui įsigyti pajamos (ilgalaikio turto nusidėvėjimas) – 1.311,69 €;

- panaudotų finansavimo sumų iš ES kitoms išlaidoms pajamos – 4.992,00 €.

**-**Iš kitų finansavimo šaltinių pajamos – 3.712,68 €, iš jų:

- panaudotų finansavimo sumų iš kitų šaltinių ilgalaikiam turtui įsigyti pajamos (ilgalaikio turto nusidėvėjimas) – 173,04 €;

- panaudotų finansavimo sumų iš kitų šaltinių atsargoms įsigyti pajamos – nurašytos atsargos įstaigos reikmėms – 2.417,34 €;

- panaudotų finansavimo sumų iš kitų šaltinių kitoms išlaidoms pajamos – 1.122,30 €

**P21.** Pagrindinės veiklos kitos pajamos – 15.790,90 €.

|  |  |  |
| --- | --- | --- |
| **Eil. Nr Eil.Nr.** | **Pajamos** | **Suma** |
| 1. | Sportininkų apgyvendinimas(nakvynė) | 3891,20 |
| 2. | Baseinas | 6446,50 |
| 3. | Salė-kabinetas | 2311,29 |
| 4. | Mityba išlaidos | 3141,91 |
|  | **Iš viso:** | **15790,90** |

Informacija apie pagrindinės veiklos kitas pajamas pateikta 10 - to standarto 2 priede.

**P02.** Pagrindinės veiklos sąnaudos– 1.074.126.76 €.

**P22.** Darbo užmokesčio ir socialinio draudimo sąnaudos patirtos etatų sąraše, bei pedagogų tarifikacijoje nurodytiems darbuotojams – 801.972,99 €.

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Darbo santykių rūšis** | **Darbo užmokesčio**  **Sąnaudos (€)** | | **Socialinio draudimo sąnaudos (€)** | | **Darbuotojų skaičius (vnt.)** | |
| Ataskaitinis  laikotarpis | Praėjęs ataskaitinis  laikotarpis | Ataskaitinis  laikotarpis | Praėjęs ataskaitinis  laikotarpis | Ataskaitinis  laikotarpis | Praėjęs ataskaitinis  laikotarpis |
| **1** | **2** | **3** | **4** | **5** | **6** | **7** | **8** |
| 1. | Etatų sąraše nurodyti darbuotojai | 614033,00 | 570723,88 | 187.939,99 | 174904,40 | 104 | 84 |
| 2. | Kiti darbuotojai, t.y. dirbantis pagal terminuotas , autorines ir panašias darbo sutartis. |  |  |  |  |  |  |
| 3. | **Iš viso** | 614033,00 | 570723,88 | 187,939,99 | 174904,40 | 104 | 84 |

Ataskaitinio laikotarpio darbo užmokesčio sąnaudos didesnės už praėjusį ataskaitinį laikotarpį, kadangi 2018 m. sausio 1d. padidėjo minimalus mėnesinis atlyginimas, nuo sausio 1d. ir rugsėjo 1d. pasikeitus darbo apmokėjimo tvarkai padidėjo darbuotojams darbo užmokestis.

Komunalinių paslaugų ir ryšių sąnaudos – 88.181.55 €. Ataskaitinio laikotarpio komunalinių paslaugų ir ryšių sąnaudas sudaro:

|  |  |  |
| --- | --- | --- |
| **Eil.Nr.** | **Sąnaudos** | **Suma (€)** |
| 1. | Šildymo | 60730,24 |
| 2. | Elektros energijos | 19159,06 |
| 3. | Vandentiekio ir kanalizacijos | 7046,98 |
| 4. | Ryšių paslaugų | 403,16 |
| 6. | Kitų komunalinių paslaugų | 842,11 |
|  | **Iš viso** | **88.181,55** |

- Komandiruočių sąnaudos – 4.778,00 €

- Transporto draudimo, remonto ir degalų sąnaudos – 2.383,93 €

**-** Kvalifikacijos kėlimo sąnaudos – 5.109,53 €

**-** Ilgalaikio materialiojo turto remonto sąnaudos – 2.821,74 €

**-** Sunaudotų atsargų sąnaudos – 90.288,48 €

- Socialinės išmokos -948,25 €

**-** Kitų paslaugų sąnaudos – 15.249,90 €. Ataskaitinio laikotarpio kitų paslaugų sąnaudas sudaro:

|  |  |  |
| --- | --- | --- |
| **Eil.Nr.** | **Sąnaudos** | **Suma (€)** |
| 1. | Banko paslaugos | 284,16 |
| 2. | Skalbimo paslaugos | 2427,02 |
| 3. | Buhalterinės programos priežiūros paslaugos, elektroninio dienyno priežiūra | 490,56 |
| 4. | Dujų baliono, nuoma | 40,94 |
| 5. | Civilinės atsakomybės už pacientams padarytą žalą privalomo draudimo | 205,00 |
| 6. | Deratizacijos ir mech. dezinsekcijos paslaugos | 139,00 |
| 7. | Gesintuvų, termometrų, manometrų, svarstyklių patikra. Mikrobiologiniai tyrimai. | 829,20 |
| 8. | Vaizdo stebėjimo sistemos papildymas ,įeigos kontrolės įrengimas, apsauga | 2441,52 |
| 9. | Mokestis už paviršinių nuotekų tvarkymą | 505,15 |
| 10. | Kitos paslaugos (pažintinė veikla , atliekų tvarkymo mokestis, reklama, stovyklos paslaugos ir kitos) | 7887,35 |
|  | **Iš viso** | **15.249,90** |

**-** Kitos 6378,24 € iš jų: – ligos pašalpa už 2 dienas -2208,25 €; mokinių važiavimo išlaidų kompensacijos sąnaudos– 4.169,99 €.

**P23.** Einamųjų metų perviršis - 2568,27 €. Deficitas susidarė, kadangi pajamos už teikiamas paslaugas sudaro – 1.076.695,03 €, o sąnaudų išlaidos sudaro – 1.074.126.76 €, priskaičiuota ilgalaikio materialiojo turto nusidėvėjimo sąnaudų už 254,24 €, darbo užmokesčio sąnaudos – 1.043,84 €, transporto sąnaudos -140,00 €, komandiruotės sąnaudos -724,90 €, kvalifikacijos kėlimo sąnaudos – 1051,05 €, komunalinių paslaugų sąnaudų už 3.210,71 €, nurašytų atsargų sąnaudos – 4253,21 €, kitų paslaugų sąnaudų - 2544,68 €. Rezultatas 15.790,90 –13222,63 = 2568,27 € perviršis.

Grynojo turto pokytis pateikiamas 4 - ojo standarto 1 priede.

Pinigų srautai pateikiami 5-ojo standarto 2 priede.

Tiesioginiams pinigų srautams priskiriami mokėjimai iš mokyklos banko sąskaitos.

Pagrindinės veiklos įplaukas sudaro:

finansavimo sumos, gautos kitoms išlaidoms ir atsargoms iš valstybės biudžeto,

savivaldybės biudžeto, kitų šaltinių (parama);

įplaukos už suteiktas paslaugas;

Pervestas lėšas sudaro į savivaldybės biudžetą pervestos lėšos.

Pagrindinės veiklos išmokos pateikiamos pagal privalomus straipsnius.

Mokyklos investicinės veiklos pinigų srautus sudaro ilgalaikio turto įsigijimas.

Finansinės veiklos pinigų srautus sudaro iš valstybės biudžeto, savivaldybės biudžeto ir kitų šaltinių ilgalaikio turto įsigijimui gautos finansavimo sumos.

Informacija apie veiklos segmentus pateikta 25-ojo standarto 1 priede pagal atliekamas valstybės funkcijas – švietimas. Švietimo sąnaudos - sąnaudos susijusios su vaikų ugdymu, bendruoju lavinimu ir kitomis švietimo paslaugomis.

**0 klasė nebalansinė sąskaita**

Nebalansinėje sąskaitoje apskaitomas žemės sklypas pagal panaudos sutartį 2003-10-14, Nr.PN29/03-0271. Terminas nuo 2003-10-14 iki 2028-10-14.

Žemės sklypo vertė 55.652,80€.

Ūkinio inventoriaus atiduoto naudojimui pasikeitimai (+,-) per ataskaitinį laikotarpį pateikti lentelėje:

|  |  |  |  |
| --- | --- | --- | --- |
| **Likutis ataskaitinio laikotarpio pradžioje Eur** | **Gauta per ataskaitinį**  **Laikotarpį**  **Eur** | **Nurašyta**  **Eur** | **Likutis ataskaitinio laikotarpio pabaigoje Eur** |
| 211.791,12 | 16.730,94 | 2.461,20 | 226.060,86 |

Direktorė Lijana Giedraitienė

Vyr. buhalterė Danutė Nacionienė